
מענה המחלקה לחקירות שוטרים מיום 2.6.2026
בשם התנועה למען איכות השלטון בישראל, ע"ר (להלן: "התנועה"), הרינו מתכבדות לפנות אליכם בעניין אירוע מחודש נובמבר 2025, בו שוטרים עצרו בצורה אלימה וכוחנית אזרח וביצעו עליו חיפוש בעירום, וזאת מבלי שישנה לכאורה עילה ברורה או צורך לביצוע חיפוש זה – באופן שאינו מידתי ובלתי חוקי על פניו (להלן: "האירוע"). זאת על רקע מה שדומה שהפך בעת האחרונה לפרקטיקה רווחת מצד שוטרי משטרת ישראל, אשר מביאה לפגיעה קשה בזכויות יסוד של אזרחים, ובראשן הזכות לכבוד, לפרטיות ולחופש הביטוי – ובאופן המחייב פתיחה בחקירה והעמדה לדין משמעתי נגד השוטרים המעורבים באירוע.
רקע עובדתי
1. לפי פרסומים, ביום 6.11.2025, במהלך טקס הענקת תארים של האוניברסיטה העברית, אלק יפרמוב, מורה לאזרחות, ראה את השר לביטחון לאומי איתמר בן גביר, והחל לקרוא לעברו קריאות מחאה. לאחר שהורחק מהמקום על ידי מאבטחי האוניברסיטה, נעצר יפרמוב על ידי המשטרה תוך שהוא נאזק בידיו וברגליו, ובהמשך בתחנה עבר חיפוש בעירום.[footnoteRef:1] לדברי יפרמוב, הוא נגרר לחניון תת-קרקעי, ואלו הדברים שאמר על האירוע, כפי שהובאו בפרסומים: [1:  גלעד כהן "המורה שצעק לעבר בן גביר ונעצר: 'חיפשו עליי בעירום, אזקו 4 שעות בידיים וברגליים'" Ynet (7.11.25);
 Josh Breiner (@JoshBreiner) (6.11.2025, 17:06).] 

"ושם - כשאף אחד לא רואה - כבר התחילו באמת דחיפות. הם הצמידו אותי לקיר, אזקו אותי כאילו שאיימו על מישהו או שהיוויתי סכנה, וגררו אותי לניידת. ואז הם שמו גם אזיקים על הרגליים, ומאז - במשך ארבע שעות - הייתי אזוק בידיים וברגליים".[footnoteRef:2] [2:  שם.] 

"צעקתי לו שהוא גזען, כהניסט, אחראי למוות של כל-כך הרבה יהודים וערבים, שהוא מעריץ של הרוצח ברוך גולדשטיין.
אבל מתברר שאם אתה אזרח בדמוקרטיה ששמה ישראל, ובחרת לממש את זכות המחאה שלך לעבר שר והשוטרים המקיפים אותו, כנראה שתגמור אזוק בידיים וברגליים, נגרר בכוח לתא מעצר, מופשט ומושפל. בדמוקרטיה ששמה ישראל הזעקה שלך תביא אותך לחדר חקירות שבו שני חוקרים יטיחו בך בצעקות דברים שקראת לעבר השר ויסבירו ש"יש הבדל בין למחות ולקלל". יחקרו אותך על תוכן הדברים שאמרת למרות שלא סיכנת או פגעת פיזית באיש. המילים שלך פגעו בכבודו של השר ובכבודם של השוטרים, הם נעלבו, ועל כן אתה עצור. עבריין".[footnoteRef:3] [3:  אלק יפרמוב "בשבוע שעבר לימדתי על חופש הביטוי. ההדגמה המעשית הגיעה מהר מהצפוי" הארץ (9.11.25).] 

2. ואכן, בהתאם לטענותיו של יפרמוב, כפי שפורסמו, ממשטרת ישראל נמסר באשר לאירוע כי "במהלך טקס שהתקיים באוניברסיטה העברית, החשוד החל לקלל ולהעליב את השר לביטחון לאומי שנכח במקום, תוך שהוא מפר את הסדר הציבורי ומעורר מהומה". באשר לחיפוש שנערך עליו, נמסר מטעם המשטרה כי "בהתאם לנהלים ובטרם הוכנס לתא המתנה בתחנה, נערך חיפוש על החשוד כדי לוודא כי אינו מחזיק חפצים אסורים או כלי תקיפה".[footnoteRef:4]  [4:  לידור סולטן "מחה נגד בן גביר באוניברסיטה העברית – ונעצר" ישראל היום (6.11.25).] 

3. המשטרה טענה כי עילת המעצר של יפרמוב היא שהוא "העליב" את השר לביטחון לאומי בדברים שהטיח בו. ואולם, גם אם ניתן לטעון – ויובהר כי אין התנועה מביעה כל עמדה לעניין זה במסגרת פנייה זו – שהדבר מצדיק את מעצרו של יפרמוב, לא ברור מה הייתה העילה לביצוע החיפוש בעירום. שכן, לפי סעיף 3(א) לחוק סדר הדין הפלילי (סמכויות אכיפה – חיפוש בגוף ונטילת אמצעי זיהוי), תשנ"ו-1996 חיפוש בעירום מוצדק רק מקום בו: "היה לשוטר יסוד סביר לחשוד שבגופו של חשוד נמצאת ראיה להוכחת ביצועה של עבירה או להוכחת הקשר שבין החשוד לבין ביצוע העבירה".
4. בהמשך לכך, לפי הפרסומים, פתחה המחלקה לחקירות שוטרים בחקירה פלילית כנגד השוטרים המעורבים בעניין, בחשד לביצוע עבירות של שימוש לרעה בכוח המשרה והפרת אמונים.[footnoteRef:5] [5:  יהושע (ג'וש) בריינר "מח"ש חוקרת את מעצרו והפשטתו של המפגין שצעק לעבר בן גביר 'כהניסט' באונ' העברית" הארץ (11.11.25).] 

5. אולם, במענה מח"ש מיום 2.6.2026, לפניית התנועה בנושא מיום 12.11.2025, המצורפים בסימוכין, מסרה המחלקה לחקירות שוטרים כי הוחלט לגנוז את התיק נגד השוטרים החשודים במישור הפלילי, בעילה של 'נסיבות העניין בכללותן אינן מצדיקות העמדה לדין פלילי'. עוד נמסר כי חומר הראיות הועבר להמשך טיפול מחלקת משמעת במשטרת ישראל לשם בחינת החלטת המעצר, וכן הומלץ להעמיד לדין משמעתי את השוטר שביצע את החיפוש בהפשטה. 
העתק מענה המחלקה לחקירות שוטרים מיום 2.6.2026 מצורף ומסומן כנספח א'.
השימוש בפרקטיקת החיפוש בעירום על-ידי משטרת ישראל
6. נזכיר, כפי שהודגש במכתבינו שבסימוכין, כי בית המשפט העליון קבע זה מכבר כי חיפוש בעירום הוא "אקט פולשני שיש בו פגיעה של ממש בפרטיותו של אדם ובכבודו" ואף אין די בהסכמתו של אדם כדי להוות תחליף לקיום התנאים המנויים בחוק לביצוע חיפוש זה:
"חיפוש באדם כשהוא עירום הוא "חיפוש חיצוני" כהגדרתו בחוק סדר הדין הפלילי (סמכויות אכיפה – חיפוש בגוף ונטילת אמצעי זיהוי), התשנ"ו-1996. על מנת שתקום סמכות לבצעו צריך שיהיה לשוטר "יסוד סביר לחשוד שבגופו של חשוד נמצאת ראיה להוכחת ביצועה של עבירה או להוכחת הקשר שבין החשוד לבין ביצוע העבירה" (סעיף 3 לחוק זה). תנאים אלה לא התקיימו בעליל במקרה זה, בשים לב לסוג החשדות שהועלו בעניינו של המערער. משאלה הם פני הדברים, הסכמתו של האדם שבו בוצע החיפוש אינה יכולה לשמש תחליף להם. המדובר באקט פולשני שיש בו פגיעה של ממש בפרטיותו של אדם ובכבודו. בשל כך קבע המחוקק דברים ברורים ביותר באשר לנסיבות שבהן חיפוש כאמור יתאפשר, ואין כל מקום להקלה בכך" (רע"פ 3829/15 ירדאו קסאי נ' מדינת ישראל (נבו 20.12.2018) בפס' 29 לפסק דינה של השופטת ברק-ארז).
7. ואכן, בעקבות העמדה הנחרצת והעקבית שהביעו בתי המשפט נגד חיפוש בעירום, המדינה התחייבה להפסיק לעשות שימוש בפרקטיקת החיפוש בעירום, וטענה כי "חיפוש בהפשטה אינו מתקיים כיום, אלא רק בעצורים אשר קיים לגביהם יסוד סביר לחשד כי הם מחזיקים ברשותם חפצים שאסור להכניסם לבית המעצר או שמסתירים בגופם ראיות כלשהם" (ר' ת"פ (שלום ירושלים) 45872-03-17 מדינת ישראל נ' פלוני (נבו 12.2.2019), בפס' 117).
8. אולם, מהפרסומים עולה כי בחודשים האחרונים נעשה על-ידי משטרת ישראל שימוש חוזר וחסר הבחנה בפרקטיקה הפולשנית, כלשון בית המשפט, של חיפוש בעירום – וזאת מבלי שמתקיימת לכאורה עילה לכך ובניגוד מפורש להתחייבות המדינה.[footnoteRef:6] זאת, לכאורה בניגוד לדין ובהיעדר סמכות, ובאופן שפוגע בזכויות החוקתיות לכבוד האדם ולפרטיות, בצורה לא מידתית ובלתי חוקית. [6:  ראו גם לעניין זה את הפיצויים שנדרשה משטרת ישראל לשלם אך לאחרונה למספר מפגינים עליהם נעשה חיפוש בעירום: יהושוע (ג'וש) בריינר ובר פלג "בהסכם חריג, המשטרה תפצה 13 מפגינים נגד הממשלה שעברו חיפוש בעירום בירושלים" הארץ (22.6.2026).] 

9. כך, כמפורט במכתבינו שבסימוכין, ביום 20.6.2025 משטרת ישראל עצרה שתי נשים שהפגינו מול ביתו של השר ניר ברקת, ואף ביצעה על גופן חיפוש בעירום, וזאת ללא כל עילה או סיבה ממשית לכך.[footnoteRef:7] בדומה לכך, ביום 18.6.2025 אישה שהפגינה בירושלים נגד המלחמה מול מעון ראש הממשלה –  נעצרה ועברה חיפוש משטרתי בעירום, וזאת למרות שהיא אפילו לא הוכנסה לתא מעצר.[footnoteRef:8] כמו כן, רק לאחרונה פורסם כי המשטרה תפצה 13 מפגינים שעברו חיפוש בעירום באירועים שונים, מבלי שהייתה עילה לכך.[footnoteRef:9]   [7:  אור רביד "קיימו מחאה שקטה, נעצרו ליד בית השר - ועברו חיפוש בעירום: "הרגשתי מושפלת ומאוימת"" N12 (23.6.25).]  [8:  שם; Bar Peleg (@bar_peleg) X (20.6.2025, 10:29).]  [9:   לעיל ה"ש 6.] 

10. כמו כן, לפי פרסום בנושא, נוכח האירועים המתוארים, עליהם גם הלינה התנועה במכתביה המצורפים בסימוכין, נמסר כי במשטרה "נזפו באחראי", ובכוונתם "לחדש את הנהלים" בנושא,[footnoteRef:10] אולם עד למועד כתיבת שורות אלה טרם פורסמו נהלים הנוגעים לעניין.  [10:  יוסי אלי "סערת החיפוש בעירום: במשטרה נזפו באחראי - ויחדשו את הנהלים" רשת 13 (29.6.25).] 

בקשה להעמדה לדין משמעתי ולפרסום הנהלים הנוגעים לחיפוש בעירום 
11. לפי סעיף 11 לחוק המשטרה, תשס"ו-2006 (להלן: "חוק המשטרה"), החלטה במישור הפלילי אינה סותמת את הגולל על ההליך המשמעתי, וניתן להעמיד שוטר לדין משמעתי אף אם הורשע או זוכה בהליך פלילי, וגם אם הוחלט על סגירת התיק עוד בשלב החקירה במחלקה לחקירות שוטרים (ביד"מ 46/23 המפקח הכללי מחלקת משמעת נ' רס"ר ישראל לחמי ‏(‏נבו 25.6.2025‏)‏‏). 
12. בענייננו, כאמור לעיל, המחלקה לחקירות שוטרים סברה כי נסיבות העניין אינן מצדיקות העמדה לדין פלילי, אולם המליצה על העברת הטיפול בנושא למחלקת משמעת, להמשך טיפול משמעתי. על כן, ברי כי ההחלטה לגנוז את התיק במישור הפלילי אינה משפיעה כהוא זה על האפשרות והצורך לנהל הליך משמעתי כנגד השוטרים המעורבים; ואף דומה כי ההמלצה של המחלקה לחקירות שוטרים לעשות כן רק מחזקת מסקנה זו.
13. כמו כן, להבדיל מהדין הפלילי, הדין המשמעתי נועד לתכלית הגנתית ומניעתית, המיושמת באמצעות הקפדה על הסדר, המשמעת והפעילות התקינה של המשטרה, על מנת לשמור על תדמית הארגון ועל האמון הציבורי בו (בג"ץ 7074/93 מאיר סויסא נ' היועץ המשפטי לממשלה, מח‏(‏2‏)‏ 749 ‏(‏1994‏)‏‏, פס' 44). כך, בעוד הדין הפלילי נועד לענישה פרטיקולרית, מטרתו של הדין המשמעתי היא "השלטת נורמה של תפקוד תקין של השירות הציבורי לצורך הבטחת אמון הציבור בהגינותו של השירות ובהגינותם של עובדיו" (בג"ץ 1689/02 יעקב נמרודי נ' היועץ המשפטי לממשלה, נז‏(‏6‏)‏ 49 ‏(‏2003‏)‏‏, פס' 3). 
14. בענייננו, עבירות המשמעת הרלוונטיות קבועות בתוספת הראשונה לחוק המשטרה, וביניהן גם "שימוש לרעה בסמכות שניתנה מכוח תפקיד" (סעיף 4 לתוספת הראשונה), וכן "עריכת חיפוש, ביצוע עיכוב או מעצר או כניסה לרשות היחיד, שלא כדין או שלא בתום לב" (סעיף 8 לתוספת הראשונה). 
15. נסיבות העניין, כפי שתוארו לעיל, הן של מעצר אלים ואגרסיבי, שכלל איזוק בידיים וברגליים וחיפוש בעירום, וכל זאת כלפי אדם שגם אם נניח שיש חשש כי עבר עבירה, מדובר לכל היותר בעבירת ביטוי של "העלבת עובד ציבור", אשר מעצם טיבה אינה מצדיקה בשום צורה ואופן את הפעולות שננקטו כלפיו. על כן, ברי כי התנהגותם של השוטרים בעניינו של יפרמוב מעוררת לכל הפחות חשש להתנהלות שאינה עולה בקנה אחד עם נורמות ההתנהגות והערכים המצופים מעובדי ציבור, ואשר פוגעת קשות באמון הציבורי בשוטרים שנכחו באירוע בפרט, ובמשטרה כגוף ציבורי ככלל; באופן המצדיק העמדה לדין משמעתי בהתאם לסעיף 11 לחוק המשטרה. 
16. יתרה מכך, כפי שפורט לעיל, האירוע מצטרף לשורה ארוכה של מקרים מהעת האחרונה בהם שוטרים נקטו בפרקטיקת החיפוש בעירום לכאורה ללא בסיס, ובניגוד להתחייבות המדינה בפני בית המשפט ובניגוד לדין – וזאת באופן אשר אך מעצים את הפגיעה באמון הציבור הנגרמת כתוצאה מכך. 
17. על כן, לעמדת התנועה, ישנו צורך דחוף ומובהק בפתיחה בחקירה משמעתית של האירוע ובהמשך העמדה לדין משמעתי של כלל המעורבים בדבר, בהתאם להמלצת המחלקה לחקירות שוטרים. 
18. זאת, לצורך שמירה על התנהלותה התקינה והסדירה של משטרת ישראל, הגנה מפני התנהגויות הפוגעות באמון הציבור במשטרה, וכן מניעת הישנותן של התנהגויות דומות בעתיד. ויודגש, כי צורך זה מתעצם ביתר שאת נוכח התופעה המתוארת של חיפוש בעירום במקרים רבים על ידי שוטרים.  
19. על כן, נתכבד לבקש כי תפעלו לפתיחת חקירה והעמדה לדין משמעתי את השוטרים המעורבים באירוע המתואר, לרבות המעורבים במעצר ובחיפוש בעירום, בהתאם להמלצת המחלקה לחקירות שוטרים. 
20. כן נתבקש לבקש בשנית כי יפורסמו הנהלים החדשים בנושא חיפוש בעירום, ככל שישנם, ובמידה ולא חודשו – יפורסמו הנהלים הקיימים בנושא. 
21. כל זאת, על-מנת למנוע את הישנות האירועים החמורים המתוארים כאמור בדבר השימוש הפסול לכאורה בפרקטיקת החיפוש בעירום, ולשם חיזוק אמון הציבור במשטרה ובמערכות אכיפת החוק. 
22. נוכח החשיבות והדחיפות הציבורית של העניין, נודה לתגובתכם המהירה.

התיאור נוצר באופן אוטומטי]

	יעל בלוך, עו"ד
	תמר קדם, עו"ד
	

	מנהלת מחלקת ליטיגציה
	מחלקת ליטיגציה
	


 



העתק: 
עו"ד אלון אלטמן, המשנה לפרקליט המדינה (תפקידים מיוחדים), פרקליטות המדינה
עו"ד רונן יצחק, מ"מ ראש המחלקה לחקירות שוטרים, פרקליטות המדינה
[image: ]עמוד 1 מתוך  2
image2.jpeg




image1.png




image3.jpeg
(71”Y) 7nawn Iv7Pn NN N7 aviann
The Movement for Quality Government in Israel
N P ) d1.=| alal il aaga Jal y—a as ol





image4.jpeg
02-5000076 :DpP9 02-5000073 :'7D *9131301 ,0'7WI7' 31348 .T.1 :0"ANdNY7 VN | 9438303 D'7WI1,208 19! 'M1
208 Jaff 1348 Jerusalem 9131301 *Tel: 02-5000073 * Fax: 02-5000076 E-mail: officec@mqg.org.il * Web Site: www.mqg.org.il
025000076 : ,u=l5025000073 :ails | 9131301 : yuaill 31348 .o . y= : Jilull ;lgicll| 9438303 Luaill 208 Lily g Li




